Hvis du bor sammen med roommates, er der to muligheder for jer:
1) I kan vælge en fælles forsikring og dermed spare nogle penge. En af jer køber indboforsikringen, som så gælder alle i husstanden. Den første roommate er gratis at have med, men bor du i kollektiv, koster hver enkelt ekstra roommate efter dét 20 % mere. Roommates er omfattet af standarddækningerne (såsom brand, vejr og vand), men de skal selv købe elektronikforsikring og uheldsforsikring- hvis de vil dækkes i tilfælde af pludselig skade på fx lækre designerbriller, fint tøj osv.
2) I kan vælge at have hver jeres indboforsikring. Når du bliver ledt gennem appen, skal du bare ændre antallet af kvadratmeter, så det passer med din del af lejligheden (typisk dit værelse og din del af fællesarealet) – og det er helt ok, at det er et estimat. Vi bliver ikke sure, hvis du ikke får målt efter med tommestokken. Du skal heller ikke taste dine roomies ind i appen, og indbosummen skal kun svare til din del.
‍